Kommunikasie (d6 Connect)
Laai d6 Connect App af
Lynnies (IT- ondersteuning vir Akademie)
Graad 6 & 7 SW (My Klas)
Geagte voornemende ouers,
By Laerskool Lynnwood streef ons daarna om ons gemeenskap se normes en waardes te handhaaf. Godsdienstige oortuigings is 'n belangrike bron van die identiteit, waardes en lewens- en wêreldbeskouing van ouers, onderwysers en leerders van ons skool.
Soos Laerskool Lynnwood se visie dit stel, is dit vir ons belangrik dat elke kind gelukkig moet wees. Ons glo dat gelukkige kinders hulle optimale potensiaal kan bereik en die strewe is om elke kind daartoe te begelei. Elke leerder word gesien as 'n gawe en verdien om met agting en respek behandel te word. By Laerskool Lynnwood word erkenning gegee aan elke kind se uniekheid en herkenning van moontlikhede.
Wanneer leerders skool toe kom, word ouers en onderwysers vennote. Die skool en die ouerhuis mekaar aanvul in belang van ons kinders se opvoedende onderwys. 'n Omgee-atmosfeer word gehandhaaf.
Dit is ook vir ons belangrik om gebalanseerde kinders te ontwikkel. Ons is trots om te sê dat ons goed-opgeleide personeel het wat dit vir ons moontlik maak om hoë standaarde te handhaaf. Ons is 'n skool waar sterker leerders gestimuleer word tot uitnemendheid, gemiddelde leerders word gestimuleer om hulle volle potensiaal te bereik en aan leerders met spesiale behoeftes word hulp op verskillende terreine verleen.